Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Alberto Bonilla Zafra jaunak egindako galderaren erantzuna, Foru Diputazioak emana, eliteko kirolariek kontaktuko kiroletan entrenamenduei berrekin ahal izateko neurriei buruzkoa. Galdera 2020ko irailaren 11ko 95. Nafarroako Parlamentuko Aldizkari Ofizialean argitaratu zen.

Iruñean, 2020ko urriaren 7an

Lehendakaria: Unai Hualde Iglesias

ERANTZUNA

Navarra Suma (NA+) talde parlamentarioari atxikitako foru parlamentari Alberto Bonilla Zafra jaunak idatziz erantzuteko galdera egin du (10-20/PES-00168), jakin nahi baitu ea planteatuta duen Gobernuak dekreturen batean neurririk ezartzea eliteko kirolariek kontaktuko kiroletan entrenamenduei berrekin ahal izateko, Aintzane Gorria bezalako kirolariek aurreolinpikorako prestakuntzan jasaten duten babesgabetasun-egoera ikusita. Hona hemen Nafarroako Gobernuko Kultura eta Kiroleko kontseilariak horri buruz ematen dion informazioa:

Nafarroako administrazioaren araugintza-eskumenak lehiaketa autonomikoetako talde eta kirolariei dagozkie. Ez dira gure eremuan sartzen federazio nazionalen edo KKZren gidalerroen arabera arautuko diren autonomien arteko edo nazioko lehiaketetan lehiatzen direnak.

Goi mailako eta errendimendu handiko kirolarien entrenamenduak egiteko baldintzak Nafarroako Kirol Institutuko zuzendari kudeatzaileak sinatutako ebazpen hauetan jaso dira:

– 402/2020 Ebazpena, ekainaren 9koa.

– 459/2020 Ebazpena, ekainaren 23koa.

– 551/2020 Ebazpena, abuztuaren 27koa

– 593/2020 Ebazpena, irailaren 25ekoa

Horiek guztiak honako esteka honetan kontsulta daitezke: https://www.deportenavarra.es/es/
legislacion

Era berean, Larrabide Estadioko Kirol Teknifikazioko Zentroak goi-mailako eta errendimendu handiko kirolari horientzako entrenamenduak ahalbidetu zituen 2020ko maiatzaren 11tik aurrera, zentro horiek irekitzeko gaitu zen lehen egunetik.

Hori jakinarazten dizut Nafarroako Parlamentuko Erregelamenduaren 194. artikuluan xedatutakoa betetzeko.

Iruñean, 2020ko urriaren 6an

Kultura eta Kiroleko kontseilaria: Rebeca Esnaola Bermejo